Blogi Ylen uutis- ja ajankohtaistoiminnan blogeja tekee joukko oman alansa tarkkaan tuntevia toimittajia. > Kaikki blogit voit lukea täältä

Tapasin tiistaina sattumalta Ylen Pasilan studioilla isänsä hienoa työtä jatkavan Heikki Hurstin. Kätellessä sanoin, että olen kerran ollut jutunteossa jouluaaton köyhien juhlassa, jossa Hurstit ovat ruokkineet vähäosaisia jo vuosikausia Helsingin Töölössä.

Veikko oli vielä voimissaan. Arvokas tilaisuus.

Ei siis se, että tapasin nyt Heikin vaan se juhla.

Olen ollut mestoilla myös Kalliossa, kun Hurstit jakoivat ruokaa tarvitseville Harjutorin kulmilla joskus vuosituhannen vaihteessa.

Sekä nykyisellä että edellisellä tasavallan presidentillä tuntuu tulleen jo tavaksi vierailla tilaisuudessa. Hieno ele.

Olen ollut mestoilla myös Kalliossa, kun Hurstit jakoivat ruokaa tarvitseville Harjutorin kulmilla joskus vuosituhannen vaihteessa. Rasti ei ollut tv-uutisille ihan helppo: miten kysyä jokaiselta suostumus kuvaamiseen, kun jonossa on yli sata ihmistä?

Nolotti. Ajattelin, että ehkä tästä jutusta on kuitenkin edes jotain hyötyä tai apua.

Ja nyt sitten köyhät pannaan kuulemma syömään yhdessä. Ei sentään leivättömän pöydän ääreen.

Leipäjonoihin kaavaillaan uudistuksia. Tämän jutun mukaan uudistus on raju. Jonot halutaan pois katukuvasta.

Ehkä myös nälkäiset.

*Katukuvasta huolehtijoiden *kummastukseksi Helsingissä on kuitenkin myös ilmaista leipäjakelua hyväosaisille. Pääkaupungin keskusta-alueelta löytyy toimija, joka jakaa ylimääräisen muonansa tarvitseville maksutta.

Niin sanottujen demografisten tietojen perusteella alue ei kuulu Helsingin köyhimpiin.

Jonoa vain ei ole koskaan, koska satunnaiset ohikulkijat eivät näytä siltä, että joutuisivat venyttämään jokaista senttiä saadakseen leipää pöytäänsä.

Ilmaista leipää jaossa torstaina Jari Korkki

Niin sanottujen demografisten tietojen perusteella alue ei kuulu Helsingin köyhimpiin. Ehkä siksi leipäkorin ääressä on niin vaikea pysähtyä.

Toisaalta kuka ne leivät sitten söisi?

Alue kuului viime kuntavaaleissa niihin, joilla vihreiden kannatus oli yli 30 prosenttia. Kokoomuksen vieläkin enemmän.

Onhan tämäkin kierrätystä, tavallaan.

Tartun pakettiin.

En tiedä pitäisikö hävetä. Varmaan pitäisi.

Kirjoittaja on Ylen politiikan toimittaja ja TV1:n Ykkösaamun juontaja